A Pentagon egyelőre nem nyilatkozott
a hírhedt videóval kapcsolatban, amin egy medúzaszerű ufó látható.
Közzétettük a videót, és bumm!
Berobbant a médiában.
Igen beszédes a kormányunk reakciója.
Az Amerikai Védelmi Minisztérium nyilatkozott
a nemrég megjelent videóról.
Idézem: „A minisztérium nem kommentálja az anyag hitelességét,
ami állítólagosan a minisztériumtól szivárgott ki.”
Pár nappal a videó megjelenése után a Képviselőház Felügyelőbizottsága
zárt ajtós ülést tartott a hírszerzésiekkel.
Mit jelenthet ez az USA nemzetbiztonsága szempontjából?
VETERÁN TENGERÉSZGYALOGOS
Egyszerűen megfogalmazva fenyegetést jelenthet.
LOS ANGELES KALIFORNIA
De nem azért tettük közzé, hogy hírverést csapjunk,
hanem hogy válaszokat kapjunk.
Engem és Jeremy kollégámat felkeresett egy forrás,
akiről tudjuk, hogy a bázison dolgozott,
és azt állítja, hogy nem látszik minden a videón.
- Ideges vagyok a barátunk miatt. - Igen, én is az vagyok.
Jeremy Corbell oknyomozó filmkészítő, aki az ufóügyekre specializálódott.
Saját forráshálózatot épített ki.
És nekem is segített ebben. Rengeteg ügyet göngyölítettünk fel együtt.
Itt a stábunk, ami felveszi az egészet,
de megvédjük a személyazonosságodat, mint mindig.
Ha jól értettük, amit mondtál,
a videó, ami bejárta a világot, az csak egy része az egész felvételnek.
Mondd el, mit láttál!
Igen, ez egy hosszabb videó volt.
Miután 20 percen át lebegett a bázis legtitkosabb részei felett,
hirtelen megállt egy helyben,
aztán egyenesen a tóba ereszkedett.
Nem változott meg a hőmérséklete. Csak belemerült a vízbe.
Nem volt fröccsenés, az látszott volna a rendszerünkben.
Minden részlet, még a fröccsenés is jól látszana.
Nem változott meg a hőmérséklete.
Tizenhét perc múlva kiemelkedett a vízből.
Megállt, majd rendkívül gyors sebességgel elszállt.
Akkor megerősíted, hogy 100%, hogy létezik ez a videó.
A saját szemeddel láttad, ahogyan mások is.
Tényleg létezik a felvétel?
Igen, létezik.
Mi történt a felvétellel,
mi történt a másik felével, ami nem került nyilvánosságra?
Elkobozták.
A hatóságok fegyveres őrizet mellett vitték el.
Közvetlenül a megszerzése után.
NYOMOZÁS A FÖLDÖNKÍVÜLIEK UTÁN
Sokan látták a videót a bázison, még mielőtt nyilvánosságra hoztuk.
- Sokan. - Igen.
- Azoknak a száma, akik az egészet látták... - Már kisebb.
Ahogy beleereszkedik a vízbe, sokkal kisebb.
A teljes videót elzárták valahol.
Pedig segíthetne megérteni a nagyobb képet.
Remélhetőleg többen is a nyilvánosság elé állnak majd.
Talán eléggé felkavartuk az állóvizet, hogy valaki, akinek hatalmában áll,
előkerítse a teljes videót.
Igen.
Elvileg akkor az űrben, a levegőben és a vízben is tudnak közlekedni.
Ezt tudjuk az ufókról. És most itt van rá a példa.
Mi lehet a víz alatt, ami miatt odamennek az ufók?
Talán ott élnek.
Bármit is csinálnak ott, kiesnek a látószögünkből.
Nem azt látjuk, ahogy repkednek.
Brazíliában azt mesélték a szemtanúk,
hogy ezek a dolgok újra és újra eltűnnek, majd előjönnek a vízből.
Mintha érdekelné őket valami az Amazonasban.
Ugyanez igaz a medúzás esetre is.
A bolygónk 70%-át víz borítja.
Ha el akarnál bújni az emberek elől, az óceán remek búvóhely lenne.
Több ezer olyan esetről tudunk világszerte,
ahol ezek a tárgyak eltűntek a vízben, majd előbukkantak onnan.
Olyan, mintha dacolnának a fizika törvényeivel.
Kikerülik az érzékelőrendszereinket.
Mintha más szabályok szerint játszanának, mint mi.
Az elmúlt években megdöbbentő bizonyítékokat találtunk
a vízhez kötődő ufóészlelésekről, kezdve a Tic Tac-esettel.
A Tic Tac-eset minden idők egyik legjobban dokumentált
és legfontosabb ufóészlelése.
Dave Fravor, a Fekete Ászok parancsnoka, a hadsereg legkiválóbb pilótája
találkozott ezzel a Tic Tac-szerű tárggyal,
ami olyan dolgokra volt képes, amire az ő F-15-öse nem.
Tudta, mit csinál.
Tudta, hogy ott vagyunk, és az, ahogyan felgyorsult...
A nulláról egy pillanat alatt elérte a sebességünket.
És valami nagy dologgal dokkolt a víz alatt.
Pár héten át azt látták,
hogy ezek a valamik idejönnek az űrből, egyenesen a vízbe.
Úgy gondolja, hogy az észleléskor egy másik tárgyat is látott a víz alatt?
Nem láttunk másik tárgyat.
Valamitől zavaros volt a víz, de mire megfordultunk, kitisztult.
Tehát volt ott valami, ami elment.
GEORGE OTTHONA
Számos olyan gócpont van világszerte,
ahol évtizedek óta számolnak be különféle USO-aktivitásokról.
A USO azonosítatlan víz alatti tárgyat jelent.
MEXIKÓI-ÖBÖL
Az egyik gócpont a Mexikói-öböl partjánál van.
A tamaulipasi Tampico környékén rendellenes dolgokat észlelünk a vízben.
Nemrég fülest kaptam egy elismert mexikói ufológustól,
Juan Carlostól.
Sok éve ismerem. Azzal keresett meg,
hogy a közelmúltban megemelkedett az ufóaktivitás Tampicónál.
Azon a környéken nagyon régóta észlelnek ufókat és USO-kat.
Az ottaniak olyan szinten megszokták a dolgot,
hogy úgy gondolják, van ott egy ufóbázis, ami megvédi őket.
Úgyhogy Mexikóba megyek.
Remélem, Doug szakértelmével,
kiváló emberismeretével és nyelvtudásával kideríthetünk pár dolgot.
De el akarok mélyülni a vizes ügyekben is.
Szó szerint.
Egy csomó e-mailt kaptam ettől a Rorytól. Víz alatti régész.
Információkkal rendelkezik a dél-kaliforniai part menti anomáliákról,
amik nagyon érdekelnek.
DÉL-KALIFORNIA
Tudjuk, hogy Dél-Kalifornia partjainál
rengeteg ufóaktivitást és USO-aktivitást észleltek.
Rendkívül sok incidenst jelentettek, főként az amerikai haditengerészettől.
A USS Omaha legénysége két hosszú órán át,
több érzékelőrendszeren keresztül észlelt számos ismeretlen tárgyat,
amik körbevették a hajót,
miközben az San Diegótól nyugatra haladt az óceánon.
Az ismeretlenek által megfigyelt hajók
nem tudták beazonosítani, hogy honnan jöttek, vagy hogy hová tűntek.
Az Omaha által észlelt tárgy eltűnt az óceánban.
- Ez meg mi volt? - Eltűnt.
Emlékszem, mikor elkezdtem az ufókkal foglalkozni,
volt egy videó egy szivar alakú valamiről, ami elrepült a Catalina-sziget felett,
és nem tudták mivel magyarázni.
A terület történelme arra utal,
hogy már régóta megfigyelhető itt ez az aktivitás.
Itt az ideje, hogy bevonjam Roryt, hogy segítsen a nyomozásban.
Valószínűleg nem szárazföldi bevetés lesz, hanem vízi.
VENTURA KALIFORNIA
CSENDES-ÓCEÁNI PARTSZAKASZ
Rory Kramer több évig dolgozott a Védelmi Minisztériumnak,
és alighanem tapasztalt olyasmiket a munkájában,
amikről nem szívesen beszélt a nyugdíjazása közeledtéig.
Előbb utánajárok, hogy megbízható-e.
Ha hajlandó lenne kimenni az óceánra, a víz alá merülni,
régészeti vagy egyéb bizonyítékokat keresni,
akkor a szakértelmével nagyban hozzájárulhatna a nyomozásunkhoz,
hogy kiderítsük, mi a fene folyik itt.
Nagyon nehéz bármit is kideríteni a USO-król,
mert csak pillanatokra láthatóak.
Csak azt látni, hogy a víz alá merülnek, aztán előjönnek, és már el is tűnnek.
Ezt hogy lehetne dokumentálni? Csak úgy járhatunk a végére,
ha megnézzük, mi van a víz alatt.
Rory?
- Szia, George! Örvendek. - George Knapp. Örvendek.
Tehát a haditengerészetnek dolgoztál.
Életed nagy részét az óceánon töltötted. Miért kezdtél el az ufókkal foglalkozni?
Talán tíz évvel ezelőtt Hawaiiról az USA felé hajóztam.
Körülbelül 2570 km-re voltam Hawaii partjaitól.
Gyönyörű, csillagfényes éjszaka volt.
Egyszer csak fény árasztotta el a vizet a hajó alatt.
Mintha a nap sütött volna oda.
De az éjszaka közepén történt, úgyhogy az nem lehetett.
Egyre fényesebb és fényesebb lett az az izé.
Aztán hirtelen egy gömb tűnt elő a vízből.
- És megállt. - Ott állt egy helyben.
Igen, úgy három-négy másodpercig.
Mintha kiegyenlítette volna a nyomást, miután kijött a vízből a levegőbe,
aztán... elhajtott a másik irányba.
Nagyon...
Azta! Nyilván nem egy tengeralattjáró repült el.
- Nem. Nincs... - Nincs ilyen technológiánk.
Nem tudok róla.
Sosem beszéltem erről senkinek, de kutakodtam kicsit,
és átnéztem a Védelmi Minisztérium elérhető anyagait.
Második világháború, a koreai és a vietnámi háborúk,
ahogy a kapitányok átszelték a Csendes-óceánt.
Nagyon gyakori jelenség volt akkoriban.
Rengetegen foglalkoztak azzal, hogy mi történhet a víz alatt
és fölött Dél-Kaliforniánál.
Számos incidens történt. Az a gyanúm, hogy régóta tart a dolog.
Te jól ismered az óceánt.
Túlzás azt feltételezni, hogy lehet valami odalent?
Valamiféle bázis, élőhely vagy civilizáció?
Simán elképzelhető.
Szerintem meg is lehetne őket találni.
Elég lenne, ha radarokkal meg ROV-okkal vizsgálnánk az anomáliákat.
Hoztam egy térképet.
Ma már nem nagyon használunk papír térképeket,
de jó megnézegetni őket,
meg összehasonlítani a mai elektronikus térképekkel.
- Elég sok területet kitakartak. - Kitörölték.
Kitörölték. Kisatírozták.
Valaki okkal satírozta ki őket. Talán lehet ott valami.
Ezeket a területeket kellene megnézni.
Rengeteget lehet hallani,
hogy mennyi ufóészlelés meg USO-észlelés történik a környéken,
de még senki sem nézett ott körbe a víz alatt.
Te lehetnél az első, aki megteszi, ha van kedved beszállni.
Nagyon szívesen beszállok.
És tudom, hogy Anthony barátom is szívesen jönne.
Figyelj,
most Tampicóba fogok menni, mert azt hallottuk,
hogy évtizedek óta ufókat észlelnek a víznél.
Azt hiszik, van ott egy ufóbázis, ami megvédi őket a viharoktól.
Ki akarom deríteni, hogy ki van odalent, és miért.
Nagyon érdekes.
- Arrafelé is sok izgalmas dolog van. - Meglátjuk, mit tudunk kideríteni.
Ha te ezt bevállalod, én elutazom, és meglátom, mit tudok meg.
Utána összevethetnénk a jegyzeteinket.
Jó. Dugjuk össze a fejünket, aztán meglátjuk, mire jutunk.
Amíg Rory felkészül a channel-szigeteki expedíciójára,
én a mexikói Tampicóba megyek,
hogy kiderítsem, hogy Miramar Beach környékén
miért észlelnek annyi víz alatti tevékenységet,
és hogy mit csinálhatnak az űrhajók a víz alatt.
Brazíliával ellentétben,
ahol a vízből előtűnő űrhajók megtámadták az embereket,
az itteni lakosok úgy gondolják, hogy az ufók és a USO-k megvédik őket.
Hola, Juan Carlos. Hogy vagy?
Közel 30 éve ismerem Juan Carlost és a munkásságát.
Elismert szakértője az ufóaktivitásoknak és az ufókutatásnak Mexikóban.
Mikor felkerestük Juan Carlost, mondtuk, hogy Tampicóba jövünk,
és minél több szemtanúval találkoznánk.
Erre adott egy hosszú listát.
TERMINÁL ÉRKEZÉS/INDULÁS
Elküldöm Dougot, hátha tud beszélni néhány szemtanúval,
és szerez pár olyan infót, ami alapján elindulhatunk.
Én a történelmi intézetbe tartok Juan Carlosszal.
Nyilvántartást vezetnek a környék ufóészleléseiről,
így talán megtudhatom, mennyire terjedt el itt ez a jelenség.
Abból kikövetkeztethetném, melyik területre összpontosítsunk.
Amikor az emberek látják, hogy ezek a dolgok elmerülnek,
majd előjönnek a vízből,
nem jelentik sem a kormánynak, sem az ufószervezeteknek.
Neked szólnak, igaz?
Amikor az emberek ilyet látnak,
nem jelentik sem a kormánynak, sem a szervezeteknek.
Neked szólnak. Igaz?
TOLMÁCS
Igen, minket keresnek meg.
Mi pedig elmegyünk az észlelés helyszínére.
Fotókat és videókat készítünk.
Nagyon szerencsések vagyunk, hogy a civilek hozzánk fordulnak.
Eközben Doug elkezdi kikérdezni a helyieket az új észlelésekről.
Jól fog jönni a szkepticizmusa, mert meg tudja majd különböztetni
a figyelemhajhászokat azoktól, akik értékes infókkal rendelkeznek.
- Alex. - Örvendek.
Négy nyelven beszélek folyékonyan: pastu, japán, dari és angol.
Me llamo Doug.
Spanyolul is beszélek. Nem folyékonyan, de megértetem magam.
Sokan szemtanúi ugyanannak a dolognak.
SZEMTANÚ
Hogy ezek a tárgyak kijönnek a vízből. Űrhajókat látnak kijönni a vízből.
Meg furcsa lényeket a parton sétálni.
- 2017-ben láttam először ufót. - Oké.
Láttam, ahogy balról jobbra elhalad egy hét ufóból álló flotta.
- Oké. - Gömb alakúak voltak.
Élénkkéken világítottak.
Egyedül repültek delta alakzatban.
Nem tudom, hogy emberek ültek-e bennük a katonaságtól, vagy idegenek voltak-e.
Nem tudom. De ahogy elrepültek felettem, semmilyen hangot sem adtak ki.
Ez érdekes.
Mi lehet Tampicóban, ami idevonzza az ufókat, az idegeneket?
A kutatásaink alapján arra jutottunk, hogy a víz ásványi anyagokban gazdag.
Az idegenek pedig az antigravitációs rendszereikhez
használhatják fel ezt a vizet.
Meg az anyahajójuk és a föld alatti bázisuk működtetéséhez,
ami itt található a part mentén.
Elkezdtem megvizsgálni ezt az „ormuz” nevű anyagot.
VEGYÉSZMÉRNÖK
Az óceánból lehet kinyerni ezt az anyagot,
amit elvileg üzemanyagként használnak az űrhajókhoz.
Mindig szkeptikus vagyok, amikor ilyesmiket hallok.
A megerősítési torzítás komoly probléma,
nemcsak az ufókkal kapcsolatban, hanem általánosságban is.
Az emberek olyan összefüggéseket akarnak látni, amik nem léteznek.
A KULTÚRA HÁZA
Hallottam, hogy Tampicót sosem sújtja tornádó.
Ezt alá tudják támasztani valamivel?
Az egyik 1967-es Sol De Tampicóban arról írtak,
hogy egy ufóflotta jelent meg a környéken...
ELVONULT A CIKLON
...és 1967 óta
egyetlen hurrikán sem csapott le errefelé.
- Ez elég furcsa, nem? - Sí.
És ön szerint itt is élnek valahol az idegenek?
Igen, ezen a területen rengeteg azonosítatlan víz alatti tárgyat láttak,
leginkább halászok.
És a kutatásaink alapján arra jutottunk,
hogy a Mexikói-öbölnek ezen a részén egy ufóbázis működhet.
Az az itteniek elmélete, hogy van egy ufóbázis az óceánban,
és ennek a bázisnak köszönhető,
hogy Tampicóra egyetlen hurrikán sem sújtott le
az elmúlt több mint 50 évben.
Ezt a Ciudad Maderó-i finomító felett vették fel.
Ha jobban megnézzük a videót, azt láthatjuk,
hogy kicsi, fénylő gömbök repülnek el a terület felett.
Elég sok van belőlük. Úgy 8–9.
Igen, tényleg elég sokan vannak.
És néhány mérnök azt mondta, hogy mindig látják őket,
amikor beindítják az üzemet a franciscói és maderói finomítóban.
Elég erős állítás, hogy az ufók itt létesítettek bázist,
amivel az itteniek nemcsak a rejtélyes jelenségeket magyarázzák,
hanem azt is, hogy miért nincsenek hurrikánok errefelé.
Fontolóra kell venni az egyéb lehetséges magyarázatokat is.
Doug felkeresett egy helyi meteorológust, Amalia Avalost,
és megszervezett egy találkozót.
A környék különös időjárását
és meteorológiáját vizsgáljuk.
Szinte már néphiedelem, hogy azért nincsenek errefelé hurrikánok,
mert az idegenek vigyáznak Tampicóra.
Igaz ez?
Úgy tartják, hogy védőfalat állítottak fel, ami...
Védőfalat állítottak fel a víz ellen.
...megvéd az áramlatoktól, és eltaszítja őket.
De megvan rá a tudományos magyarázat is.
Én úgy gondolom,
hogy maguk az áramlatok taszítják el őket.
Nem engedik be a Mexikói-öbölből érkező meleg vizet.
MEXIKÓ - TAMPICO - MEXIKÓI-ÖBÖL
Az áramlatok más irányba terelik a vizet.
Ez egy természetes védőgát.
Emiatt nincsenek errefelé hurrikánok.
Értem. Akkor ön szerint egyértelműen van tudományos magyarázat a jelenségre?
Igen. Egyértelműen.
És arról mit gondol, hogy miért van errefelé ennyi ufóészlelés?
Rengeteg rejtély övezi a Mexikói-öblöt,
mert szinte átjárja az energia.
Ezek itt,
ezek az ásványok...
- A vízből? - Aha.
Az áramlat hozza ide őket.
Ezért mondjuk, hogy az öblöt átjárja az energia.
Valami szokatlan van a vízben?
- Magnetico. - Mágneses.
Igen, az.
Érdekes, hogy Amalia megemlítette a mágnest.
Ha megvizsgáljuk az ufók és a USO-k történetét,
gyakran mágneses anomáliák társulnak a jelenségekhez.
Például a Bermuda-háromszögnél, ahol megőrülnek az iránytűk,
és hajók meg repülők tűnnek el.
És itt történt egy igen jól dokumentált ufóészlelés is
a USS John F. Kennedy felett 1971-ben.
A legénység egy hatalmas, kb. 61 méter átmérőjű,
világító gömböt látott, amire sosem találtak magyarázatot.
Vízre kell szállnunk, hogy kiderítsük,
merre vannak ezek a területek, ahol mágneses anomália észlelhető,
hogy az mennyire erős,
és hogy milyen szerepet játszhat az ufó- és USO-észlelésekben.
DÉL-KALIFORNIA VENTURA
A találkozásunk után azzal töltöttem a hetet,
hogy összeszedtem a felszerelést, a csapatot.
Mindent, ami ahhoz kell, hogy elmenjünk a Channel-szigetekre,
és megvizsgáljuk a területet.
Kifejezetten olyan építményeket és tárgyakat keresek,
amiket nem emberek alkottak meg, és nem is a természet hozta őket létre.
Na, mink van?
- Ezt nézd! ROV, szonár... - Szép!
Elhívtam az egyik régi búvártársamat, Anthony Reynoldsot is.
Segíteni fog a víz alá merülni, és biztonságosan megközelíteni mindent.
És remélhetőleg beazonosítani a területeket,
ahol ezek az anomáliák találhatók.
Az ROV nagyon jól fog jönni.
Búvárfelszerelés?
- Ott van. Minden megvan. - Szuper.
Kihívás lesz ez az út a Channel-szigetekhez.
Sok kihívást jelent majd a felszerelés, a megközelítés,
a logisztika,
és a saját magam és a legénység épségének a biztosítása.
Nagyon változatos a terület domborzata.
Olyan helyekre megyünk, ahova azelőtt senki.
- Valószínűleg. - Kész. Vigyázz!
Anomáliákat keresünk.
Az anomália olyan dolog, ami nem természetesen alakult ki.
Félre!
MEXIKÓ - TAMPICO
Amíg Rory megkezdi víz alatti küldetését, Douggal utánajárunk annak az elméletnek,
hogy mágneses ufóbázist létesítettek a Tampico környéki vizekben.
Juan Carlos összekötött egy halásszal,
aki pár órája volt a tengeren, amikor meglátott egy USO-t,
ami majdnem a mélybe rántotta a hajóját.
Mi van nálad?
Ez egy magnetométer, amit a vízbe ereszthetünk.
Ezzel megállapíthatjuk, hogy van-e valami mágneses a területen.
A magnetométer a mágneses rezgéseket méri. Többek között acélt lehet vele keresni.
Bejelez, ha talál valamit. Mutatja a grafikonon.
- Elvisz oda, ahol azt a valamit látta. - Oké.
Paco elvisz minket oda, ahol a USO-t látta.
Kb. 110 km-re van innen, úgyhogy jó darabig a vízen leszünk.
Megérkeztünk?
Nem. Még menni kell.
- Messzebb van? - Sí.
Hihetetlenül barátságtalan az óceán.
Tudom!
DÉL-KALIFORNIA
A Channel-szigetek tulajdonképpen egy hegylánc,
ami az elmúlt 15 000 évben...
A vízszint emelkedése miatt
már csak a hegyek tetejét látjuk.
- Eléggé lelassítottunk. - Igen.
Bedobom a vízbe, aztán meglátjuk, mit mutat a szonár.
Az egyik legfontosabb eszköz, amit magunkkal hoztunk, az a szonár.
Hangimpulzusokat bocsát ki a víz alatt,
a számítógép meg érzékeli és megjeleníti őket.
Képes feltérképezni és észlelni víz alatti objektumokat és képződményeket.
Letapogatja a tenger fenekét.
Mi pedig ennek a képét látjuk majd a laptopon.
Magunk után húzzuk, ez meg megmutatja, mi van odalent.
- Klassz. - Eléggé.
Próbálj a lehető legegyenesebben haladni!
Oké. A vízben van.
Hatalmas a katonai jelenlét a szigeteknél.
Itt lehetünk, de olyan helyeket akarunk megvizsgálni,
amiket talán nem akarnak, hogy megnézzünk.
Szép. Nagyon jól látszik.
Minden anomália ki fog tűnni.
Kiemelkedő részeket keresünk.
Meg mélyedéseket is, mert azok akár nyomvonalak is lehetnek.
Olyasmit keresünk, ami nem úgy néz ki, mintha a természet hozta volna létre.
Én nyolc éve észleltem az ufót.
De nem beszéltem róla, mert még a VM projektjein dolgoztam,
a Védelmi Minisztérium projektjein,
és akkoriban rossz szemmel nézték, ha azt mondtad,
hogy láttál egy repülő dolgot, feltehetően az űrből.
De most, hogy hamarosan nyugdíjba megyek, azt mondom, hogy valami fontosat láttam.
Nem akarom, hogy elvesszen, csak mert nem beszéltem róla.
Nem tudom mivel magyarázni, és jó lenne megtudni, mi volt.
Ez a célom. Többet akarok róla megtudni.
Ez itt elég érdekesnek tűnik.
Egyenes vonalakat, derékszögeket keresünk.
A természetben nem túl gyakori, hogy halomban állnak a derékszögek.
Olyat keresünk, ami valamiért kitűnik, ami valamiért furcsa.
Valamit látok.
Itt is van egy.
Ezt az izét húzzuk most magunk után, de igazából le is merülhetnénk.
Igen, és le is kéne merülnünk. Szerintem itt be kéne mennünk a vízbe.
Kapitány, azt hiszem, felhúzzuk a szonárt, és a vízbe merülünk.
- Rendben. - Oké.
A terület, amit most vizsgálunk,
régészként már régóta izgatja a fantáziámat.
Az amerikai őslakosok, a chumasok és a salinanok
szent helynek tekintették.
Évezredek óta észlelnek itt furcsa jelenségeket.
Ezzel a résszel kezdjük,
aztán, mint a terepbejárásnál, ahogy jövünk visszafelé, megvizsgáljuk,
hogy mi van a víz alatt.
Furcsa, mesterséges dolgokat keresünk.
- Irány a víz! - Jól hangzik.
- Szuper. - Klassz.
Öltözzünk fel!
72 KILOMÉTERRE TAMPICO PARTJAITÓL MEXIKÓ
Ott vagyunk, ahol az eset történt.
Körülbelül 72 kilométerre vagyunk a parttól.
Egy horgászbottal horgásztam, így...
Már feljött a Hold,
de az éjszaka nagy részében nem volt látható.
Épp beszedtük a felszerelésünket,
mert evéshez készülődtünk.
Aztán egyszer csak fény vette körbe a hajót.
Hatalmas volt.
Elkezdett lefelé húzni a horgonykötéllel.
Az öcsém odaszólt nekem, hogy vágjam le a horgonyt.
Gyorsan fogtam egy kést, és elvágtam a kötelet.
Aztán visszahajtottunk, meg sem álltunk a kikötőig.
Elmeséltük mindenkinek, mit láttunk.
Hogy mi történt velünk. Volt, aki hitt nekünk, volt, aki nem.
De rengeteg halász látott furcsa dolgokat errefelé,
csak nem mesélik el, mert az emberek nem hinnének nekik.
Vannak, akik addig nem hiszik el, amíg a saját szemükkel nem látják.
Elég szkeptikusan állok
az ilyen abnormális és paranormális dolgokhoz,
de nem lehet mindent élből elutasítani.
Hogy amire nincs bizonyíték, azt akkor el is vetjük.
Ezzel a hozzáállással valószínűleg semmi újat nem tanulnánk.
Próbálok nyitott lenni.
Attól szeretnék bizonyítékot is látni, főleg a korábbi munkámból adódóan.
Azt hiszem el, amire van bizonyíték.
No submarino?
Nem tengeralattjáró volt, mert a tengeralattjárók hosszúak,
mint a virsli.
Ez nem olyan volt, hanem kerek.
Olyan volt, mint egy nagy gyűrű. Egy nagy gyűrű.
Kerek.
Nem, nem tengeralattjáró volt.
Mennyire húzott hátra, mielőtt elvágtad a kötelet?
Nagyjából 20 métert.
Lassan ment. Valahogy így...
Paco tényleg úgy gondolja,
hogy valami a víz alatt megragadta a horgonyt, elkezdte húzni,
és majdnem felborította a hajót.
A tanú története még nem minden.
Fogjuk a magnetométert, és megnézzük,
milyen bizonyítékokat találunk a víz alatt.
CHANNEL-SZIGETEK DÉL-KALIFORNIA PARTJAINÁL
Láttunk pár érdekes dolgot a szonáron,
úgyhogy szétnézünk a víz alatt.
Nagyon érdekes kőképződményeket látunk.
Itt egy riolitér. Teljesen más, mint a felszínen.
Ez vöröses.
És elég szögletes.
Itt meg szinte minden le van kerekítve.
Viszont az a szikla a tengerfenéken olyan,
mintha kivágták vagy szétrobbantották volna.
Rengeteg egyenes vágás látható rajta,
meg olyan szögek, amilyenek fent nincsenek.
Ez a képződmény a legfurcsább dolog ezen a területen.
A legtöbb itteni képződmény vulkanikus eredetű.
Lekerekített formájúak. Olyanok, mint a megszilárdult vulkanikus tufa.
A szögletes szikla, a riolit nagyon elüt a környezetétől.
Olyan, mintha egyenesen elvágták volna.
Ha tényleg itt is vannak a víz alatt,
el fognak tudni rejtőzni előlünk.
Csak úgy állíthatunk fel bármilyen hipotézist arról,
hogy mi ez az egész,
ha megvizsgáljuk a területet, és megpróbáljuk összefésülni a nyomokat.
A következő lépés az ROV bevetése lesz.
Remélhetőleg azzal kideríthetjük,
hogy ki vagy mi vágta ki a képződményeket, amiket találtunk.
72 KILOMÉTERRE TAMPICO PARTJAITÓL MEXIKÓ
Paco azt mondta, hogy valami elkezdte húzni a hajót.
Hogy valami az óceán mélyéről elkezdte lefelé húzni.
Ezért is hoztuk magunkkal a magnetométert, hogy megnézzük, hogy van-e valami odalent.
Ezt dobom majd az óceánba.
Ha bármi mágneses van odalent, azt tudni fogjuk.
- Látjuk majd a képernyőn. - Szuper.
Régóta használjuk a magnetométert a USO-típusú aktivitások kivizsgálására.
Megmutatja, van-e űrhajó a víz alatt,
vagy valamilyen olyan fémtörmelék,
ami az ufókhoz vagy a USO-khoz köthető.
Fogalmam sincs, mit fognak mutatni a mérések,
majd meglátjuk.
Akkor bedobom a vízbe.
- Mehet? - Dobd!
Mehet?
Támadás!
Látszik, hogy már elkezdett mérni,
de még lentebb eresztem.
- Mutass valamit! - Gyerünk!
Hadd lássuk!
Mehet? Látod ezt?
Határozottan érzékel valamit.
- Látod ezt a kiugrást? - Bumm!
Igen. Van ott valami. Egyértelműen van ott valami.
- Látod ezt? - Találtunk valamit.
Egyértelműen van itt valami.
Rögzítjük az adatokat, igaz? Hogy utána kielemeztethessük.
Persze. Jól van, elkezdem felhúzni.
- Jó. - Elég adatot gyűjtöttünk.
- Igen. - Jól néz ki.
Pont azon a területen mértünk kiugró mágneses aktivitást,
ahol Paco elvileg találkozott a USO-val.
Lehet, hogy egy ufó, egy USO vagy valamilyen bázis felett haladtunk el?
De hajóroncs is lehet.
Elküldöm az adatokat egy szakértőnek,
aki geológus és óceánkutató is egyben, hogy kielemezze őket.
ÉTTEREM - BÁR
Van az a mondat, hogy: „Mindenki tudja.”
Legyen szó háborús övezetről
vagy egy tetthelyről, mindenki tudja, kik a rosszfiúk.
Tampicóban így hangzik: „Mindenki tudja, hogy vannak ufók.”
Mindenkinek van egy története.
- Bárkivel... - Bárkivel beszéltünk.
A hajóskapitány nem hazudott,
mikor azt mondta, hogy beleakadt valamibe.
Valami elkezdte lehúzni,
már lassan víz alá merült,
ezért gyorsan levágta a horgonyt. Pedig az elég értékes cucc.
- Sokba kerül. - Igen. És nem tűnt gazdagnak.
Egy percet se habozott. Annyira megijedt, hogy levágta a horgonyt.
Nem hiszem, hogy félre akart vezetni. Nem figyelemhajhász.
Az öccse is vele volt a hajón.
Hihető, hogy azért reagált ilyen gyorsan,
mert azt hitte, hogy a mélybe rántja őket az a valami.
Igen, de megesik, hogy valaki azt hiszi, hogy látott valamit,
és annyira meg van róla győződve, hogy látta, miközben nem, hogy elhiszi...
- Főleg az ufók esetében. - Igen.
Amint megkapjuk az adatok kiértékelését, tudni fogjuk, hogy van-e valami odalent.
A tanú története még nem minden. Ott vannak a magnetométer mérései is.
Elküldtük az adatokat Frank Kimblernek az Új-Mexikói Katonai Intézetbe.
Geológus. A téma szakértője. Ő majd megmondja, mit jelentenek.
Halló? Itt Frank.
Szia, Frank! Itt George Knapp és Doug.
Elküldtük az adatokat, amiket a magnetométerrel mértünk
Tampico partjainál, és kíváncsiak vagyunk, te hogyan értelmezed őket.
Ami igazán szembetűnő, hogy ha grafikusan ábrázoljuk az adatokat,
jól látszanak a kiugrások,
amik a változó mágneses mezőket jelzik a magnetométer alatt.
Negatív kiugrások is láthatóak.
De ezek számomra is rejtélyt jelentenek.
Még sosem láttam olyat,
hogy a magnetométer negatív számokat mért volna.
Negatív számokat általában mozdulatlan,
henger alakú tárgyak szoktak produkálni.
Nem tudom, mi okozhatja őket. Jó pár ilyen negatív kiugrás van.
Fogalmam sincs, mi lehet.
Talán egy nagy adag mágnespor van a területen.
Vagy egy... vagy egy hajó.
Elég furcsa anomália. Tényleg az, úgyhogy...
- Jól van. - Ejha!
Nagyon úgy tűnik, hogy valami van a vízben.
Akkor már csak a nagy kérdés van hátra. Miért pont Tampicóba jönnek?
Talán üzemanyagért, abból kiindulva...
Sok tudós vizsgálja, hogyan lehetne a tengervízből kinyerni a hidrogént,
ami üzemanyagként szolgálhatna a jövőbeli technológiáknál,
a meghajtóknál.
Talán amiatt az anyag miatt jönnek ide,
ami a tampicói vízben van. Nem tudjuk.
Ha az idegenek valóban más bolygókról, valami okból látogatnak ide,
az ásványi nyersanyagoknak is közük lehet a dologhoz.
A nagy kérdés, hogy valahonnan máshonnan jönnek,
hogy aztán a víz alá merüljenek, vagy eleve itt voltak?
CHANNEL-SZIGETEK DÉL-KALIFORNIA PARTJAINÁL
A kis barátunk mélyebbre tud ereszkedni, mint mi.
Majdnem 120 méter mélyre. Érdekes lesz.
Az ROV, vagyis a távoli vezérlésű jármű egy olyan eszköz,
amellyel egészen az óceán fenekéig merülhetünk,
ahova fizikai képtelenség lenne tengeralattjáró nélkül eljutni.
Rendkívül fontos eszköz a víz alatti anomáliák felderítésében.
Számos különféle rendszerből áll. Ott az áramellátás, a világítás, a kamera,
a radar, a szonár meg a GPS.
Még karja is van. Szerintem most nem fogjuk használni, de megtehetnénk.
Ügyes kis kütyü.
Jól van. Kezdődhet az éjszakai műszak.
- Jól van. A vízben van. - És már...
Jól van. Elindult.
Már merül is.
21 méter.
21,3 méter.
21,9 méter mélyen van.
- Leértem. - Ezt nézd!
Szuper. El is indítom. Jól van, elindultam vele előre.
Olyasmit keresünk, ami eltér a normálistól.
Olyasmit, ami valamiért kitűnik a környezetéből.
- Ez meg mi? - Egy lyuk a sziklában.
Közelebb tudsz menni? Nézd, szögletes!
Tényleg szögletes. Elég fura.
Itt nem nagyon szoktak búvárkodni, igaz?
Nem, itt nem.
- Nem. - Egyáltalán nem.
Akkor ezt valószínűleg még senki sem látta.
Fel tudjuk venni,
hogy George is megnézhesse, ha visszaértünk.
Menjünk közelebb!
Rory! Nézd azt a fényt az égen!
Mi az a fény az égen?
Na, ez durva. Ez nagyon durva. Milyen fényes!
Ez meg mi?
Miért nem megyünk fel, hogy onnan nézzük meg?
Baszki! Ott van!
- Baszki! - Ez jóval a víz fölött van.
Igen, jóval a víz felett van. Ez nagyon furcsa. A mindenségét!
Talán felkeltettük valakinek az érdeklődését.
A feliratot fordította: Bednárik Henriett